
Ανακοίνωση προς απόφοιτους σχολικής χρονιάς 2025-2026

Α. Αποτελέσματα Παγκύπριων Εξετάσεων Πρόσβασης
· Η ενημέρωση των υποψηφίων, για τα αποτελέσματα των Παγκύπριων Εξετάσεων Πρόσβασης και την κατανομή των θέσεων στα δημόσια Α.Α.Ε.Ι. Κύπρου, γίνεται ηλεκτρονικά τον Ιούλιο 2026 στην ιστοσελίδα της Υπηρεσίας Εξετάσεων, Υπουργείο Παιδείας, Αθλητισμού και Νεολαίας (Υ.Π.Α.Ν.): https://panexams.moec.gov.cy/ → ΑΠΟΤΕΛΕΣΜΑΤΑ → Βαθμός Πρόσβασης και Α΄ Κατανομή για Α.Α.Ε.Ι. Κύπρου και Στρατιωτικές Σχολές → Γενικός Βαθμός Πρόσβασης/Κατάταξης και Έγκυρα Πλαίσια Πρόσβασης για Α.Α.Ε.Ι. Ελλάδας.

· Στον πιο πάνω σύνδεσμο, όταν πατήσετε «Τα αποτελέσματα για τα Α.Ε.Ι. Κύπρου 2026», υπάρχουν «Οδηγίες Πανεπιστημίου Κύπρου» και «Οδηγίες ΤΕΠΑΚ», που επεξηγούν αναλυτικά: ⬥ Τη διαδικασία κράτησης θέσης ⬥ Τη διαδικασία διεκδίκησης θέσης με Β΄ (Δεύτερη) Κατανομή ⬥ Τη διεκδίκηση θέσης με ειδικά κριτήρια ⬥ Θέματα Εθνοφρουρών κ.ά.
Η Δεύτερη Κατανομή θέσεων αποφασίζεται από το κάθε εκπαιδευτικό ίδρυμα ξεχωριστά και ανακοινώνεται στην ιστοσελίδα του.

· Εθνοφρουροί - Συμπληρωματική κατανομή θέσεων
⬥ Το Πανεπιστήμιο Κύπρου (Π.Κ.), τον Σεπτέμβρη συνήθως, δέχεται αιτήσεις από Εθνοφρουρούς  οι οποίοι παρακάθισαν στις Παγκύπριες Εξετάσεις Πρόσβασης Ιουνίου 2026 και θα είναι έτοιμοι να φοιτήσουν τον Σεπτέμβρη της επόμενης ακαδημαϊκής χρονιάς (2027-2028).
⬥ Η αντίστοιχη διαδικασία του Τεχνολογικού Πανεπιστημίου Κύπρου (ΤΕ.ΠΑ.Κ.), για τους Εθνοφρουρούς, θα πραγματοποιηθεί τον Μάρτιο 2027, βάσει του τι ίσχυε πέρσι.

Είναι σημαντικό να ενημερώνεστε, συχνά τις ιστοσελίδες των Πανεπιστημίων, για ενημέρωση!

· Υπεράριθμες θέσεις και διαδικασία Β΄ Κατανομής
Καθορισμένος αριθμός υπεράριθμων θέσεων κατανέμεται σε υποψηφίους που ανήκουν σε «Ειδικές Κατηγορίες» π.χ. Κύπριοι υποψήφιοι με σοβαρά προβλήματα υγείας, με σοβαρές μαθησιακές δυσκολίες, λήπτες Δημοσίου Βοηθήματος ή Ελάχιστου Εγγυημένου Εισοδήματος (Ε.Ε.Ε.), ορφανοί, υποψήφιοι από οικογένειες με ειδικές περιστάσεις, όπως οικογένειες με σοβαρά προβλήματα υγείας, άποροι, με σοβαρά οικογενειακά προβλήματα, μαθητές/τριες με υψηλές διακρίσεις στον αθλητισμό κ.λπ. Το κάθε εκπαιδευτικό ίδρυμα έχει τα δικά του κριτήρια κι οι αιτήσεις υποβάλλονται σε ημερομηνία που καθορίζεται με την ανακοίνωση των αποτελεσμάτων των Παγκύπριων Εξετάσεων Πρόσβασης, από τα αντίστοιχα εκπαιδευτικά ιδρύματα. Πρέπει να μελετήσετε με προσοχή τις διάφορες κατηγορίες.

Για περισσότερες πληροφορίες, για όλα τα προαναφερόμενα, να αποτείνεστε στην Υπηρεσία Σπουδών και Φοιτητικής Μέριμνας του κάθε εκπαιδευτικού ιδρύματος και να επισκέπτεστε την ιστοσελίδα του:
· Πανεπιστήμιο Κύπρου, https://www.ucy.ac.cy/aasw/, τηλ.: 22894021
· Τεχνολογικό Πανεπιστήμιο Κύπρου, http://www.cut.ac.cy ,  τηλ.: 25002702

Οι υποψήφιοι μπορούν να δουν τις αρχικές τους βαθμολογίες, πριν τη στατιστική επεξεργασία, στην ηλεκτρονική πλατφόρμα στην οποία έκαναν εγγραφή τον Μάρτιο 2026: https://ksa.schools.ac.cy/



Β. Διαδικασία υποβολής αιτήσεων για τα Α.Α.Ε.Ι. Ελλάδας
· Τον Ιούλιο 2026, η Υπηρεσία Εξετάσεων αναμένεται να αναρτήσει ανακοίνωση για τη διαδικασία υποβολής αιτήσεων για τα Α.Α.Ε.Ι. Ελλάδας, τόσο στην ιστοσελίδα της (http://www.moec.gov.cy/ypexams/index.html), όσο και στον ημερήσιο τύπο. Η σχετική αίτηση θα γίνει μέσω της ηλεκτρονικής πλατφόρμας της Υπηρεσίας Εξετάσεων, https://ksa.schools.ac.cy/

· Υπενθυμίζεται ότι οι υποψήφιοι οι οποίοι ανήκουν στην κατηγορία «Αλλοδαπών-Αλλογενών απόφοιτων Λυκείων ή αντίστοιχων σχολείων κρατών-μελών της Ε.Ε.» θα μπορούν να επιλέξουν, δηλώνοντας και σειρά προτίμησης, μέχρι 20 τμήματα, από ένα (1) ΜΟΝΟ Επιστημονικό Πεδίο, με βάση τα έγκυρα Πλαίσια Πρόσβασης, όπως τα είχαν δηλώσει τον Μάρτιο 2026.

· Τα αποτελέσματα της κατανομής για τα Α.Α.Ε.Ι. Ελλάδας θα ανακοινωθούν τέλη Αυγούστου.

· Για περαιτέρω πληροφορίες ή διευκρινίσεις για την αίτηση των Α.Α.Ε.Ι. Ελλάδας, κατά τη διάρκεια της περιόδου υποβολής των αιτήσεων (Ιούλιο), η Υπηρεσία Εξετάσεων θα διαθέτει τηλεφωνικό κέντρο (τηλ.: 22 582933/934).

Γ. Έλληνες του εξωτερικού (Ομογενείς)
· Όσοι υποψήφιοι δικαιούνται κι επιθυμούν να υποβάλουν Αίτηση-Μηχανογραφικό Δελτίο (συνήθως τον Ιούλιο) στην κατηγορία «Ελλήνων του εξωτερικού», πρέπει να ενημερώνονται και από την ιστοσελίδα του Υπουργείου Παιδείας, Έρευνας και Θρησκευμάτων της Ελλάδας, http://www.minedu.gov.gr  Εξετάσεις  Έλληνες του εξωτερικού. 

Δ. Υποτροφίες: Ιδιωτικών Πανεπιστημίων και Κολλεγίων Κύπρου καθώς και άλλων φορέων 
· [bookmark: _rvikc1kwsjk7]Πληροφορίες στην ιστοσελίδα του Σχολείου στις Ανακοινώσεις ΣΕΑ Ημερ. 27/04/26 «Ανάρτηση προσφερόμενων υποτροφιών από Ιδιωτικά Ιδρύματα Ανώτερης Εκπαίδευσης της Κύπρου» https://lyk-ag-antonios-lem.schools.ac.cy/data/uploads/ysea/ypotrofies.pdf και στην ιστοσελίδα της ΥΣΕΑ: https://www.moec.gov.cy/ysea/ypotrofies.html Σύμφωνα με οδηγίες της Υ.Σ.Ε.Α., οι ενδιαφερόμενοι καλούνται να επικοινωνήσουν απευθείας με τα Πανεπιστήμια και τα Κολέγια που τους ενδιαφέρουν και έχουν την αποκλειστική ευθύνη για τη συμπλήρωση και την αποστολή των αιτημάτων τους για υποτροφίες προς τα εκπαιδευτικά ιδρύματα. 

 Επιπρόσθετα με τις προαναφερόμενες Υποτροφίες, στην έκδοση της Υ.Σ.Ε.Α. «Υποτροφίες για Μεταλυκειακές Σπουδές» https://www.moec.gov.cy/ysea/didaktiko_yliko.html αναγράφονται και άλλοι φορείς και οργανισμοί (π.χ. Ιδρύματος Κρατικών Υποτροφιών Κύπρου) που παρέχουν υποτροφίες για σπουδές σε Κύπρο και Ελλάδα.

Οι πληροφορίες της παρούσας ανακοίνωσης και τα συγκεκριμένα χρονοδιαγράμματα, πιθανόν να διαφοροποιηθούν, για αυτό οι ενδιαφερόμενοι καλούνται να ενημερώνονται τακτικά από τις προαναφερθείσες ιστοσελίδες.

Να σημειωθεί ότι η αίτηση για τη φοιτητική χορηγία/κρατική φοιτητική μέριμνα στην Κύπρο γίνεται μέσω του CY Login μετά την έναρξη των σπουδών.

· Για επιπρόσθετες πληροφορίες, κατά την περίοδο των καλοκαιρινών διακοπών επικοινωνείτε με:
την Υπηρεσία Συμβουλευτικής και Επαγγελματικής Αγωγής (Υ.Σ.Ε.Α.), του Υ.Π.Α.Ν., στο τηλέφωνο 22800931.

 Επιπλέον μπορείτε να αποταθείτε (δωρεάν) σε Συμβούλους Επαγγελματικού Προσανατολισμού του Οργανισμού Νεολαίας Κύπρου κλείνοντας ραντεβού στο 80002757 ή διαδικτυακά https://onek.org.cy/programmata-ypiresies/symvouleftikes-ypiresies/ypiresia-kathodigisis-karieras/symvouloi-epangelmatikou-prosanatolismou/

